Lappeenrannan kaupunginkirjasto

Lappeenrannan kaupunginkirjasto toimii Lappeenrannan kaupungissa ja sen lähialueilla. Kirjasto on perustettu vuonna 1883. Uuden pääkirjastorakennuksen avajaiset olivat vuonna 1974. Vuonna 2017 henkilökuntaa työskenteli henkilötyövuoden aikana kirjaston palkkaamana 46,23 henkeä.

Lappeenrannan kaupunginkirjasto kuuluu Heili-kirjastokimppaan.

Historia

Koulukirjastonhoitaja Juho Pelkonen esitti vuonna 1883 kaupunginhallitukselle, että Lappeenrannan kaupunki ottaisi siihen mennessä satunnaisin avustuksin toimineen lainakirjaston ja lukusalin omistukseensa ja hoitoonsa. Kaupunginhallitus suostui esitykseen ja myönsi kirjastolle tukea 200 markkaa, josta 150 markkaa tuli käyttää kirjojen hankintaan ja sitomiseen. Näistä rahoista varattiin myös 50 markan vuotuinen määräraha kirjastonhoitajan palkkaamiseen.

Ensimmäiseksi kunnalliseksi kirjastonhoitajaksi valittiin maalarimestari P. Tijainen. Vuonna 1908 Lappeenrannassa otettiin luokitukseksi uusi ja Suomessa vielä kiistanalainen Deweyn kymmenluokitusjärjestelmä. Kirjaston lainajärjestelmä uusittiin Detroit-menetelmään vuonna 1948. 1949 kirjastoon avattiin lapsille oma suunniteltu osasto.

Kirjasto sai uudet tilat Säätiö- eli Postitalosta. Näissä tiloissa kirjasto sijaitsi uuden talon valmistumiseen saakka aina vuoteen 1973. Lappeenrannan Kilta ehdotti erityisen kotiseutuosaston kokoamista kirjaston yhteyteen. Esitys hyväksyttiin. Vain kahta kuukautta ennen kuntaliitosta (Lappeenranta-Lappee-Lauritsala) ja sen mukanaan tuomia muutoksia perustettiin Tyysterniemen kansakoululle myös lasten- ja nuortenosasto.
Alakylän ja Tyysterniemen toiminnat kytkettiin toisiinsa. Molempia hoiti sama kirjastonhoitaja.

Kuntaliitos

Vuoden 1967 alussa toteutettiin kuntaliitos, joka yhdisti Lappeenrannan kaupungin, Lappeen kunnan ja Lauritsalan kauppalan. Näin syntyi laaja 50 023 asukkaan kaupunki, jonka kirjastotoimi käsitti pääkirjaston lisäksi 25 sivukirjastoa ja neljä laitoskirjastoa. 

Muodostuneen suurkunnan alue oli paisunut niin laajaksi, että kirjastoauto nähtiin välttämättömyytenä. Kirjastolautakunta esitti auton hankkimista heti vuoden 1967 alussa. Lappeenrannan saadessa kirjastoauton syksyllä siirryttiin samalla kameralainausjärjestelmään. Kirjastoauton lainauskamera ja siitä saadut kokemukset johtivat lainauskameran hankkimiseen myös pääkirjastoon vuonna 1968.

Uuden kirjastotalon rakennus alkoi vuonna 1973 ja arkkitehtina toimi Erkki Pasanen. Samana vuonna Valtioneuvosto teki päätöksen maakuntakirjaston tehtävien antamisesta Lappeenrannan kaupungin pääkirjastolle ja esitti käytettäväksi nimeä Lappeenrannan kaupunginkirjasto - maakuntakirjasto. Uuden kirjastotalon avajaisia vietettiin 7.8.1974.

1980-luvulta nykypäivään

Kunnallisen kirjastonsa 100-vuotisjuhlavuonna 1983 Lappeenrannassa valmistauduttiin ATK-lainaukseen. Käynnissä oli ATK-kirjarekisterin luominen. Vuonna 1987 kirjakokoelma saatiin viedyksi rekisteriin. Poistokirjamyynti sekä videoiden lainaus aloitettiin vuonna 1989. 

Vuosi 1991 jäi Lappeenrannan kirjaston historiaan supistusten vuotena: syyskuussa lakkautettiin Kaukaan kirjasto ja Armilan sekä Lamposaaren lainausasemat. Mutta seuraavana vuonna miljoonan lainan raja ylittyi ensimmäisen kerran kirjaston historiassa. Vuonna 1993 uusi kirjastoauto aloitti ajon. Pääkirjastossa aloitettiin internetyhteyksien tarjonta asiakkaille vuonna 1996. Käytössä oli yksi kone lapsille ja yksi aikuisille. Kirjastoon perustettiin tietoverkkoneuvojan virka. Seuraavana vuonna kirjastossa siirryttiin uusittuun lainausjärjestelmään: Riimi-järjestelmä muuttui Windows-pohjaiseksi. Samalla uusittiin lainaajakortti. Vuonna 1998 kirjaston kokoelmaluettelo saatiin internetin kautta asiakkaiden käytettäväksi. Uutena palvelumuotona vuonna 1999 aloitettiin asiakkaille lainojen uusiminen ja kirjojen varaus internetin kautta.

Vuonna 2001 maakuntakirjasto solmi palvelusopimuksen Helsingin yliopiston kanssa elektronisen aineiston hankinnasta. Kirjastoon hankittiin tuolloin myös ensimmäinen lainausautomaatti. 2003 kirjastoon ostettiin Akateeminen Tietopalvelu Oy:n ATP-Origo-palvelujärjestelmä. Järjestelmä otettiin käyttöön kuitenkin vasta kesäkuussa 2004. Kuntaliitoksessa Joutsenon kaupunki liittyi 1.1.2009 Lappeenrantaan. Samalla Lappeenrannan kirjastoverkkoon tuli neljä uutta lähikirjastoa (Joutsenon, Korvenkylän ja Pulpin kirjastot sekä Aholan lainausasema).

Ylämaan kirjasto liittyi kuntaliitoksen myötä vuoden 2010 alusta osaksi Lappeenrannan maakuntakirjastoa. Seuraavana vuonna aloitettiin e-kirjojen lukulaitteiden lainaaminen. 11.1.2012 uusi kirjastoauto Willitys aloitti liikennöinnin. Vuonna 2013 Etelä-Karjalan kirjastojen yhteinen Heili-kimppa aloitti toimintansa. Yhteinen uusi kirjastojärjestelmä Aurora otettiin käyttöön 4.12. Pääkirjastossa otettiin käyttöön aineiston RFID-tarrat. Kirjaston asiakasraati aloitti toimintansa. Korvenkylän kirjasto sai uudet tilat koulun, päiväkodin ja neuvolan yhteydessä 2014. Uudessa kirjastossa aloitettiin omatoimiasiointi ensimmäisenä Lappeenrannassa. Vuonna 2016 pääkirjaston tiloja nimettiin uudelleen: entisestä musiikkisalista tuli Heili-sali ja Satuhuoneesta Tarinasali. Vapaaehtoiset it-opastajat aloittivat asiakasopastukset saman vuoden keväällä. Mustolan kirjasto lopetti toimintansa 31.5.2017 ja uusi Pontuksen kirjasto avattiin 14.8.2017 Pontuksen päiväkotikoululla. Omatoimiasiointi Pontuksella alkoi 1.12.2017. Pääkirjaston lajitteleva palautusautomaatti otettiin käyttöön 2017 kesällä.

Toimipisteet

 Kirjaston toimi-pisteen nimi Kunta  Osoite Koordinaatit  Kuva  Lisätietoja (www-sivu) Joutsenon kirjasto  Lappeenranta Keskuskatu 2, 54100 Joutseno   150px  Joutsenon kirjasto, Lappeenranta: Joutsenon kirjasto . Kirjastossa on Joutsenon kotiseutukokoelma. Lappeenrannan sivukirjastoksi kuntaliitoksessa 2009. Kirjastoauto Willitys  Lappeenranta Valtakatu 47, 53100 Lappeenranta   150px  Kirjastoauto Willitys. Autoon mahtuu noin 5 000 nidettä.  Korvenkylän kirjasto  Lappeenranta Asematie 20, 55300 Rauha   150px  Korvenkylän kirjasto, Lappeenranta: Korvenkylan kirjasto  Lappeenrannan pääkirjasto  Lappeenranta Valtakatu 47, 53100 Lappeenranta    Lappeenrannan pääkirjasto, Lappeenrannan kaupunginkirjasto: pääkirjasto . Pääkirjastossa sijaitsee Carelica-kokoelma, eteläkarjalaisen kirjallisuuden erikoiskokoelma.  Lauritsalan kirjasto  Lappeenranta Hallituskatu 27, 53300 Lappeenranta   150px  Lauritsalan kirjasto , Lappeenranta: Lauritsalan kirjasto . Kirjastorakennus on valmistunut jo vuonna 1951. Nuijamaan kirjasto  Lappeenranta Tassiantie 7, 54230 Nuijamaa    Nuijamaan kirjasto  Pontuksen kirjasto  Lappeenranta Muukontie 12, 53300 Lappeenranta   150px  Pontuksen kirjasto , Lappeenranta: Pontuksen kirjasto  Pulpin kirjasto  Lappeenranta Pulpin koulu, Ahvenlammentie 3, 54120 Pulp suuntaa antava:  150px  Pulpin kirjasto , Lappeenranta: Pulpin kirjasto  Sammonlahden kirjasto  Lappeenranta Ruskonlahdenkatu 5–7, 53850 Lappeenranta   150px  Sammonlahden kirjasto , Lappeenranta: Sammonlahden kirjasto  Voisalmen kirjasto  Lappeenranta Voisalmentie 19, 53920 Lappeenranta   150px  Voisalmen kirjasto , Lappeenranta: Voisalmen kirjasto  Ylämaan kirjasto  Lappeenranta Aapistie 1, 54410 Ylämaa    Ylämaan kirjasto, Lappeenranta: Ylämaan kirjasto . Kirjasto tekee yhteistyötä mm. Ylämaan koulun, kuntosalin ja Ylämaa-talon kanssa. Lappeenrannan sivukirjastoksi kuntaliitoksessa 2010.

Lappeenrannan kirjaston kokoelmat vuosina 2001, 2010 ja 2017
Kirjaston kokoelmat  2001  2010  2017Yhteensä 327 279  441 209  413 580Kirjat yhteensä 276 225 376 611 338 990Suomenkieliset kirjat 264 341  356 862  320 924Ruotsinkieliset kirjat 1 384  3 221  2 630Muunkieliset kirjat 10 500 16 528  15 436Kaunokirjat, aikuiset 74 634  107 542  95 214Kaunokirjat, lapset 66 850  93 808  87 308Tietokirjat, aikuiset 122 837  156 984  138 949 Tietokirjat, lapset 11 904  18 277  17 519Nuotit ja partituurit 8 645  12 913  12 483Musiikkiäänitteet 16 174  27 534  29 628Muut äänitteet 6 496  7 834  7 953Videot 2 472  2 585  711CD-Levyt 1 230  1 248  149DVD- ja Blu-ray –levyt 48  6 544  15 804Muut aineistot 15 989  5 940  7 862

Carelica-kotiseutukokoelma

Historia

Carelica-kotiseutukokoelman kerääminen aloitettiin 1950-luvulla, kun ilmeni huolta luovutetun Karjalan kulttuuriperimän säilymisestä. Vuonna 1957 tehtiin esitys siitä, että Lappeenrannan kaupunginkirjastoon perustettaisiin erillinen kotiseutukokoelma. Esityksen laati Lappeenrannan Kilta, Anni Kepilän aloitteesta.
Valtion kirjastotoimiston johtaja, kouluneuvos Kaarina Ranta tähdensi Lappeenrannassa käydessään vuonna 1961, että ”erityisesti kotiseutuosastoon olisi kaikin voimin koottava Karjalaa koskevaa kirjallisuutta”.Vuonna 1968 kokoelmaan kuului 2373 nimikettä. Nykyisellään kokoelmassa on jo lähes 12 000 kirjaa sekä paljon eri alojen pienpainatteita.
Carelica-kokoelma oli edistämässä maakuntakirjaston perustamista Lappeenrantaan vuonna 1973. 

Kokoelman keruualue

Carelica-kokoelman aineisto on kerätty nykyisen Etelä-Karjalan alueelta. (Ennen kuntaliitoksia alueeseen kuului 15 kuntaa, nykyään 9.) Carelica-kokoelmaan kootaan kirjallisuutta myös Karjalan luovutetulta alueelta. Aineiston keruualueeseen kuuluu Kannaksen alueiden lisäksi myös Inkeri.

Uutisia kirjastosta

Lappeenrannan kirjastoon avattiin vuonna 2015 uusi musiikkiosasto, jonka tarkoituksena oli elävöittää kirjaston tarjontaa erilaisilla tavoilla. Musiikkiosasto siirrettiin katutasosta kolmanteen kerrokseen, siitä tuli suurempi ja myös cd-hyllyt muutettiin uusiksi. Uusi musiikkiosasto mahdollisti esimerkiksi musiikkiesitysten järjestämisen. Uudistusten myötä kirjaston valikoima myös selkiintyi. Musiikkivalikoima on laaja ja nyt kaikki musiikkiaiheinen löytyy samasta paikasta. (Lappeenrannan kirjasto sai uuden musiikkiosaston, 2015.)

Kesällä 2016 Lappeenrannan kirjasto teki uuden aluevaltauksen, kun se tarjosi mahdollisuuden lainata polkupyöriä. Turussa kyseistä oltiin kokeiltu jo aiemmin, joka antoi idean toteuttaa samaa myös Lappeenrannan kirjastossa. Pyöriä voi lainata itsenäisesti 15-vuotiaasta ylöspäin kirjastokortilla, päiväksi kerrallaan. Kirjastolla on ollut myös aiemmin lainattavissa erilaisia liikuntavälineitä ja pelejä, kuten esimerkiksi kävelysauvat, tasapainolauta, askelmittari ja gymstick-jumppakeppi. Liikuntavälineiden lainaamisen taustalla on ajatus hyvinvoinnin tukemisesta ja se onkin toteutettu yhteistyössä liikuntatoimen kanssa. (Lappeenrannan kirjasto teki uuden aluevaltauksen - nyt voi lainata polkupyöriä, 2016.)

Lappeenrannan kirjasto sai keväällä 2017 valtion tukea e-kirjojen käyttöön ottoon, ja Imatran kirjastot saivat tukea digiohjaajan palkkaamiseen. Imatran seudun kirjastot palkkasivat digiohjaajan käynnistämään sähköisten palvelujen ja aineistojen käyttöä. Tähän kirjastot saivat 15 000 euroa tukea valtiolta. Lappeenrannan sekä Porvoon yhteishankkeessa mallinnettiin e-kirjojen käyttöä. Tämän tarkoituksena oli parantaa lasten lukutaitoa sekä lisätä heidän lukuharrastustaan. Lappeenrannan Suomi 100-luentosarjaan Lappeenrannan maakuntakirjastossa saatiin 7 000 euroa. Toiset 7 000 euroa Lappeenranta sai hankkeeseen: aikamatka Suomi100-lastenkirjallisuuteen sanataiteen keinoin. (Lappeenrannan kirjasto sai valtion tukea e-kirjojen käyttöön ottoon: Imatran kirjastot saivat tukea digiohjaajan palkkaamiseen, 2017) 

Suomen luonnonsuojeluliitto järjesti joulukuussa 2017 Lappeenrannan kirjastossa rakennustalkoot, jossa rakennettiin norpille turvallisia katiskoja. Kyseiset talkoot olivat osana jo vuonna 2013 alkanutta Saimaannorppa-LIFE-hanketta. Luontokuvaajana ja kalastajana tunnettu Juha Taskinen oli kirjastolla opastamassa katiskoiden rakentamista. Rakennustalkoiden tarkoituksena oli levittää tietoutta verkkokalastuksen vaaroista uhanalaisille saimaannorpille, sekä kannustaa ihmisiä kalastamaan norpille turvallisilla katiskoilla, jotta he välttyisivät verkkokuolemalta. Kirjastoon olivat kaikki tervetulleita rakentamaan katiskoja, mutta myös keskustelemaan aiheesta. (Lappeenrannan kirjastossa rakennetaan norppaturvallisia katiskoja 1.–2.12., 2017.)

Lappeenrannan Uutiset kertoi marraskuussa 2017, että Lappeenrannan lähikirjastoihin tulee lisää omatoimiaukioloja lähiaikoina. Omatoimiaikoina kirjastoon kirjaudutaan kirjastokortilla ja tunnusluvulla. Korvenkylän kirjasto on ollut Lappeenrannan ensimmäinen kirjasto, jossa on ollut omatoimiaukiolo. Kyseisessä kirjastossa omatoimiaukiolot ovat toimineet suurimmaksi osaksi häiriöttä, mutta henkilökohtaista palvelua on kaivattu. Koulun ja päiväkodin yhteydessä olevaan Pontuksen kirjastoon kerrottiin vuoden 2017 lopulla vielä tulevan omatoimiaukiolot. Pontuksen jälkeen omatoimiaukioloja on tarkoitus laajentaa myös Voisalmen ja Ylämaan kirjastoihin, jonka jälkeen kyseisiä aukioloja tulisi myös Joutsenoon ja Lauritsalaan. Omatoimisuuden tarkoituksena on parantaa palvelujen saatavuutta. (Lappeenrannan lähikirjastoihin tulee lisää omatoimiaukioloja, 2017.)

Pääkirjasto oli kolme vuotta väistötiloissa kauppakeskus Isossa-Kristiinassa, josta se palasi syksyllä 2025 peruskorjattuun kirjastorakennukseen.Elli Sormunen, Juha-Pekka Taskinen, Ihmiset mieltyivät kauppakeskuksessa sijainneeseen pääkirjastoon Lappeenrannassa, Yle.fi 17.11.2025, viitattu 17.11.2025

Lähteet
 Haapala, R. 15.6.2016. Lappeenrannan kirjasto teki uuden aluevaltauksen – nyt voi lainata polkupyöriä. Lappeenrannan uutiset.fi. [Verkkojulkaisu]. [Viitattu 11.4.2018]. Verkossa
 Heili-kirjastot. Ei päiväystä. Imatra.fi. [Verkkojulkaisu]. [Viitattu 26.3.2018]. Verkossa, vanhentunut  
 Kemppainen, H. Lappeenrannan lähikirjastoihin tulee lisää omatoimiaukioloja. 8.11.2017. Lappeenrannan uutiset.fi. [Verkkojulkaisu]. [Viitattu 11.4.2018]. SVerkossa 
 Kotiseutukokoelma Carelica: Etelä-Karjalan ja luovutetun Karjalan historiaa ja nykypäivää. Ei päiväystä. Lappeenranta.fi. [Verkkojulkaisu]. [Viitattu 26.3.2018]. Verkossa, vanhentunut  
 Lappeenrannan kaupunginkirjaston historiikki: Lappeenrannan kaupunginkirjasto 1883-1967. Ei päiväystä. Lappeenranta.fi. [Verkkojulkaisu]. [Viitattu 26.3.2018]. Verkossa, vanhentunut 
 Lappeenrannan kirjasto sai valtion tukea e-kirjojen käyttöön ottoon: Imatran kirjastot saivat tukea digiohjaajan palkkaamiseen. 31.3.2017. Imatralainen.fi. [Verkkojulkaisu]. [Viitattu 11.4.2018]. Verkossa, vanhentunut  
 Lappeenrannan kirjastossa rakennetaan norppaturvallisia katiskoja 1.–2.12. 27.11.2017. Suomen luonnonsuojeluliitto Etelä-Karjala ry. [Verkkojulkaisu]. [Viitattu 11.4.2018]. Verkossa, vanhentunut  
 Mari Lukkari, Lappeenrannan kirjasto sai uuden musiikkiosaston Yle.fi. 28.12.2015. Viitattu 11.4.2018 
 Suomen yleisten kirjastojen tilastot. Ei päiväystä. Tilastot.kirjastot.fi. [Verkkojulkaisu]. [Viitattu 11.4.2018]. Verkossa
 Suomen yleisten kirjastojen tilastot. Ei päiväystä. Kokoelmat. Tilastot.kirjastot.fi. [Verkkojulkaisu]. [Viitattu 11.4.2018]. Verkossa

 Viitteet 

Aiheesta muualla
 Lappeenrannan kaupunginkirjasto 
 Carelica-kirjailijat

Luokka:Lappeenrannan kulttuuri
Luokka:Suomen kunnan- ja kaupunginkirjastot
Luokka:Heili-kirjastot